# Dunakömlőd

### A Wikipédiából, a szabad lexikonból.

Dunakömlőd Pakshoz tartozó, dombokra épült településrész a 6-os főút mellett, korábban önálló falu. Távolsága Pakstól 7 kilométer, mintegy 1300 lakosa van.

Pakssal 1978-ban egyesítették [1]. Telefonkörzetszáma 75, irányítószáma 7027.

## [szerkesztés] Lussonia

Egyik dombja tetején épült a római erőd Lussonium (valószínűleg az 1. század közepén), amelynek feltárása ma is folyik [2]. Más sok értékes leletre bukkantak itt, többek közt úgynevezett "római katonai diplomákra", két fémszállal összefűzött 10x13 centiméteres bronzlemezekre, amelyek a veterán katona által megszerzett jogokat tartalmazták. Az első katonai diplomát 1969-ben dr. Visy Zsolt fedezte fel. Az ezredforduló után itt alakították ki Tolna megye első római romkertjét.

## [szerkesztés] Neve

A Szent Miklósról elnevezett valamikori madocsai bencés apátság alapítólevele, amelyet 1145-ben keltezetk, Géza király idejében, Kemled néven említi a községet, amely a dokumentum szerint a Zeenthemagoch nemzetségbeli Joachimé volt. 1336-ban Kumlend, 1333-ban Keulend, 1334-ben Kemleud néven említik a források, 1502-ben már Kömlőd. Dunakömlődnek 1898 óta nevezik, amikor törvény írta elő, hogy nem lehetnek azonos nevű települések az országban. (Komárpm megyében pedig van egy Kömlőd.)

## [szerkesztés] Története a középkortól

Csánki Dezső Kömlőd az 1510-es években legalább vásáros helyn volt, de lehet, hogy mezőváros. A török hódoltság és a 17. század véres harcai azonban csaknem teljesen elpusztították a települést. 1776-ban csak 25 család lakott itt.

1705-ben Vak Bottyán a dombon építette fellegvárat, amelyet azóta Bottyán-várnak neveznek. Vak Bottyánnak ma szobra van Dunakömlődön.

Dunakömlődre 1785-ben 157 német család települt. Szent Imrének szentelt temploma 1789-ben épült.

Dunakömlőd a második világháború után azon magyar települések közé tartozott, amelyeket legjobban sújtott a hazai németek kitelepítése [3].

## [szerkesztés] Sípálya, halászcsárda

Bár a falu dombokra épült, nem hegyekre, az 1980-as évek közepe óta kivilágítható sípályája van, felvonóval. A kis tengerszint feletti magasság ellenére (125-185 méter) állítólag minden télen sikerül beüzemelni [4].

A falunak messze földön híres halászcsárdája van, ahová gyakran térnek be a 6-os úton elhaladók.

## [szerkesztés] Híres emberek

- Itt született Hornok Magdolna festő (1948) [5]

## [szerkesztés] Külső hivatkozás

- Légifotók a lussoniumi Dolichenus-tábláról
- Dunakömlőd egyháztörténete
- Településrészi önkormányzata
- A Bottyán-vár története, képek
- A lussoniumi Dolichenus-tábla
- Rogerius Schilling: Dunakömlőd és Németkér telepités-, népiség- és nyelvtörténete (Siedlungs-, Volkstums- und Sprachgeschichte der deutschen Gemeinden Dunakömlöd und Németkér), Budapest 1933
- Statisztika a németek kitelepítéséről

A lap eredeti címe "http://hu.wikipedia.org../../../d/u/n/Dunak%C3%B6ml%C5%91d.html"

Kategória: Tolna megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch